Il-ħaxix użat f'din ir-riċetta jista' jitqatta' b'sikkina jew b'apparat apposta li jagħmel parti mill- food processor tiegħek. Ingredjenti 200g gambli 4 mgħaref żejt taż-żebbuġa 2 mgħaref ħall abjad meraq ta' larinġa ġidra bżar aħdar ħjara żebbuġ iswed bl-għadma ġulġlien bżar mitħun frisk u melħ Aħsel u qaxxar il-ġidra, il-karrotti u l-ħjara. Qattagħhom fi strixxi rqaq u twal, qishom sulfarini twal. Naddaf il-bżar aħdar u qattgħu wkoll fi strixxi rqaq u twal. Naddaf iż-żebbuġ mill-għadma u qattgħu f'biċċiet. Jekk se tuża gambli friski, waddabhom fil-misħun għal FTIT sekondi, tellagħhom u qaxxarhom. Jekk se tuża tal-friża, imxi eżatt mal-istruzzjonijiet miktubin fuq il-pakkett. Ferra' l-ħall flimkien mal-meraq tal-larinġa ġo skutella żgħira. Roxx ftit bżar u melħ u ħawwad tajjeb. Qiegħed il-ħaxix imqatta' ġo dixx u ferra' t-taħlita tal-ħall u larinġ fuqu. Qiegħed il-gambli flimkien maż-żebbuġ fil-wiċċ. Roxx ftit ġulġlien jekk tiggosta.